

**ประกาศ สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1**

**เรื่อง นโยบายต่อต้านการรับสินบน (Anti-Bribery Policy)**

**ประจําปีงบประมาณ พ.ศ. ๒๕๖8**

------------------------------------------------------------

ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.๒๕๖๑
มาตรา๑๒๘ วรรคหนึ่ง ได้กําหนดห้ามมิให้เจ้าพนักงานของรัฐผู้ใดรับทรัพย์สินหรือประโยชน์อื่นใดอันอาจ
คํานวณเป็นเงินได้จากผู้ใดนอกเหนือจากทรัพย์สินหรือประโยชน์อันควรได้ตามกฎหมาย กฎ หรือข้อบังคับ
ที่ออกโดยอาศัยอํานาจ ตามบทบัญญัติแห่งกฎหมาย เว้นแต่การรับทรัพย์สินหรือประโยชน์อื่นใด
โดยธรรมจรรยา ตามหลักเกณฑ์และจํานวนที่คณะกรรมการ ป.ป.ช. กําหนด และประมวลจริยธรรมข้าราชการตํารวจ พ.ศ. ๒๕๖๔ ข้อ ๒(๒) ซื่อสัตย์ สุจริต ปฏิบัติหน้าที่ตามกฎหมาย ระเบียบแบบแผนของสํานักงานตํารวจแห่งชาติ
ด้วยความโปร่งใสไม่แสดงออกถึง พฤติกรรมที่มีนัยเป็นการแสวงหาประโยชน์ โดยมิชอบรับผิดชอบต่อหน้าที่
สิทธิมนุษยชน มีความพร้อมรับการ ตรวจสอบและรับผิด มีจิตสํานึกที่ดี คํานึงถึงสังคม และข้อ ๒(๔) คิดถึงประโยชน์ส่วนรวมมากกว่าประโยชน์ส่วนตัวมีจิตสาธารณะ ร่วมมือ ร่วมใจ และเสียสละในการทําประโยชน์เพื่อส่วนรวม และสร้างสรรค์ให้เกิดประโยชน์สุขแก่ สังคม ประกอบกับแผนการปฏิรูปประเทศด้านการป้องกันและปราบปรามการทุจริตและประพฤติมิชอบ (ฉบับปรับปรุง) กําหนดกิจกรรมปฏิรูปที่สําคัญกิจกรรมที่ ๔ พัฒนาระบบราชการไทยให้โปร่งใส ไร้ผลประโยชน์ เป้าหมายที่ ๑ ข้อที่ ๑.๑ ให้หน่วยงานรัฐทุกหน่วยประกาศเป็นหน่วยงานที่เจ้าหน้าที่รัฐทุกคนไม่รับของขวัญและของกํานัลทุกชนิดจากการปฏิบัติหน้าที่ (No Gift Policy)

ดังนั้น เพื่อเป็นการป้องกันการขัดกันระหว่างประโยชน์ส่วนตนและประโยชน์ส่วนรวม (Conflict of Interest) การรับสินบน ของขวัญ ของกํานัล หรือประโยชน์อื่นใดที่ส่งผลต่อการปฏิบัติหน้าที่ สถานีตำรวจท่องเที่ยว 2
กองกำกับการ 1 กองบังคับการตำรวจท่องเที่ยว 1 จึงกําหนดแนวทางการปฏิบัติในการต่อต้านการรับสินบน
(Anti-Bribery Policy) และการไม่รับของขวัญ ของกํานัลหรือประโยชน์อื่นใด (No Gift Policy) จากการปฏิบัติหน้าที่ โดยมีรายละเอียด ดังนี้

**วัตถุประสงค์**

๑. เพื่อป้องกัน หรือลดโอกาสในการรับสินบน ผลประโยชน์ทับซ้อนในรูปแบบต่างๆ แก่ข้าราชการตํารวจ
ในสังกัดสถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1

๒. เพื่อส่งเสริมให้ข้าราชการตํารวจ ในสังกัดสถานีตำรวจท่องเที่ยว 2 กองกำกับการ 1 กองบังคับการ
ตำรวจท่องเที่ยว 1 มีจิตสํานึกในการปฏิเสธการรับของขวัญและของกํานัลทุกชนิดจากการปฏิบัติหน้าที่

๓. เพื่อสร้างวัฒนธรรมองค์กรคุณธรรมและโปร่งใส (Organization of Integrity) ของระบบราชการให้ เข้มแข็งและยั่งยืน

๔. เพื่อกําหนดมาตรการ แนวทาง และกลไกในการป้องกันการให้/รับสินบนหรือประโยชน์อื่นใด

๕. เพื่อกําหนดแนวทางการรับค่ารับรอง หรือของขวัญของผู้บริหารและข้าราชการตํารวจในสังกัด สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1 ให้เป็นไปตามกฎหมายและระเบียบข้อบังคับ
ที่เกี่ยวข้อง

- ๒ -

6. เพื่อสนับสนุนและยกระดับการดําเนินการภายใต้ยุทธศาสตร์ชาติแผนแม่บทภายใต้ยุทธศาสตร์ชาติ
และแผนการปฏิรูปประเทศด้านการป้องกันและปราบปรามการทุจริตและประพฤติมิชอบ รวมทั้งเป็นส่วนหนึ่งของ แนวทางในการประเมินคุณธรรมและความโปร่งใสในหน่วยงานภาครัฐ (Integrity and Transparency Assessment: ITA)

**ขอบเขตการบังคับใช้**

ใช้บังคับกับข้าราชการตํารวจในสังกัดสถานีตำรวจท่องเที่ยว 2 กองกำกับการ 1 กองบังคับการ
ตำรวจท่องเที่ยว 1 ทุกนาย

**คํานิยาม**

"สินบน" หมายถึง ทรัพย์สินหรือประโยชน์อย่างอื่นที่ให้แก่บุคคลเพื่อให้ผู้นั้นกระทําการหรือละเว้น
ไม่กระทำการอย่างใดในตําแหน่งหน้าที่ไม่ว่าการนั้นชอบหรือมิชอบด้วยกฎหมาย ตามที่ผู้จ่ายเงินสินบนต้องการ รวมถึงการรับของขวัญของกำนัล (Gift) ค่าอำนวยความสะดวก เครื่องแสดงไมตรีจิต การรับบริจาค การรับเลี้ยง และ ประโยชน์ในลักษณะเดียวกัน เมื่อมีการเสนอ การให้ หรือรับ ที่สามารถพิจารณาเป็นเหตุเป็นผลได้ว่าคือ สินบน และ รวมถึงการให้หรือรับกันในภายหลัง (การรับของขวัญจากการปฏิบัติหน้าที่ จะแตกต่างจากการรับโดยธรรมจรรยา
ซึ่งหมายถึงการรับทรัพย์สินหรือประโยชน์อื่นใดอันอาจคำนวณเป็นเงินได้จากบุคคลที่ให้กันในโอกาส เทศกาล
หรือวันสำคัญ ดังนั้น การรับของขวัญ ของกำนัล หรือสินน้ำใจจากการปฏิบัติหน้าที่ อาจเป็นการรับสินบน)

"การปฏิบัติหน้าที่" หมายความว่า เป็นการกระทําหรือการปฏิบัติหน้าที่ของเจ้าหน้าที่รัฐในตําแหน่งที่ได้รับ การแต่งตั้ง หรือได้รับมอบหมายให้ปฏิบัติหน้าที่ใดหน้าที่หนึ่ง หรือให้รักษาราชการแทนในหน้าที่ใดหน้าที่หนึ่ง
ทั้งเป็นการทั่วไปและเป็นการเฉพาะในฐานะเจ้าหน้าที่ตํารวจที่กฎหมายได้กําหนดอํานาจหน้าที่ไว้หรือเป็นการกระทําไปตามอํานาจหน้าที่ที่กฎหมายระบุไว้ให้มีอํานาจหน้าที่ของตํารวจ

"ผู้บังคับบัญชา" หมายความว่า ผู้กํากับการตรวจคนเข้าเมืองจังหวัดศรีสะเกษ ที่มีอํานาจหน้าที่ในการ สั่งการ กํากับ ติดตาม และตรวจสอบเจ้าหน้าที่ตํารวจในสังกัด

"ผู้ใต้บังคับบัญชา" หมายถึง ข้าราชการตํารวจในสังกัด ตรวจคนเข้าเมืองจังหวัดศรีสะเกษ ทุกนาย นอกเหนือจากผู้บังคับบัญชา

**มาตรการจัดการฝ่าฝืนนโยบาย/มาตรการลงโทษ**

๑. การฝ่าฝืนไม่ปฏิบัติตามนโยบายนี้ อาจถูกดําเนินการทางวินัย หรือดําเนินคดีอาญา หรือกฎหมายอื่น
ที่เกี่ยวข้อง รวมถึงผู้บังคับบัญชาโดยตรงที่เพิกเฉยต่อการกระทําผิด หรือรับทราบว่ามีการกระทําผิดแต่ไม่ดําเนินการ จัดการให้ถูกต้อง ซึ่งมีบทลงโทษทางวินัย จนถึงขั้นให้ไล่ออกจากราชการ

๒. การไม่ได้รับรู้ถึงประกาศนโยบายฉบับนี้และ / หรือกฎหมายที่เกี่ยวข้อง ไม่สามารถใช้เป็นข้ออ้าง
ในการไม่ปฏิบัติตามได้

๓. ผู้บังคับบัญชาตามคําสั่งกรมตํารวจ ที่ ๑๒๑๒/๒๕๓๗ ลงวันที่ ๑ ตุลาคม ๒๕๓๗ มีอํานาจหน้าที่
ในการกํากับ ดูแล ให้ผู้ใต้บังคับบัญชาที่อยู่ในปกครองให้ยึดถือและปฏิบัติตามนโยบายนี้อย่างเคร่งครัด

**มาตรการการติดตามตรวจสอบ**

๑. สารวัตรใหญ่ สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1
ประกาศเจตจํานงในการบริหารหน่วยงานอย่างซื่อสัตย์ สุจริต โปร่งใส และเป็นไปตามหลักธรรมาภิบาลที่ดี
โดยเผยแพร่ประชาสัมพันธ์ให้ข้าราชการตํารวจในสังกัด และ ผู้มีส่วนได้ส่วนเสียภายนอกทราบ

- ๓ –

๒. ให้ผู้บังคับบัญชาตามคําสั่งกรมตํารวจ ที่ ๑๒๑๒/๒๕๓๗ ลงวันที่ 9 ตุลาคม ๒๕๓๗ มีอํานาจหน้าที่ใน การกํากับ ติดตาม และตรวจสอบเจ้าหน้าที่ตํารวจผู้ใต้บังคับบัญชาที่อยู่ในปกครอง ในสังกัดให้ปฏิบัติตนเป็นไป ตามประกาศฉบับนี้ กรณีพบการกระทําที่ฝ่าฝืนประกาศฉบับนี้ ให้รายงานสารวัตรใหญ่ สถานีตำรวจท่องเที่ยว 2
กองกำกับการ 1 กองบังคับการตำรวจท่องเที่ยว 1 ทราบโดยเร็ว

๓. สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1 จะจัดให้มีการตรวจสอบ ประเมินผลการปฏิบัติตามแนวทางปฏิบัติ นี้เป็นประจําทุกปี และจัดให้มีการทบทวนและปรับปรุงแนวทางการปฏิบัติตามความเหมาะสมหรือ อย่างน้อยปีละหนึ่งครั้ง หรือตามการเปลี่ยนแปลงของปัจจัยต่างๆ ที่มีนัยสําคัญ

๔. ให้ฝ่ายอํานวยการ สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1
จัดทําข้อมูลสถิติการรับของขวัญหรือประโยชน์ อื่นใด พร้อมทั้งอุปสรรค แนวทางการแก้ไขแล้วรายงานให้สารวัตรใหญ่ สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1 ทราบทุกไตรมาส

**ช่องทางการร้องเรียน/แจ้งเบาะแส**

๑. ที่ทำการ สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1
เลขที่ 154 อาคารเอ สนามศุภชลาศัย แขวงวังใหม่ เขตปทุมวัน จังหวัดกรุงเทพฯ 10330

๒. ทางไปรษณีย์ โดยทําหนังสือร้องเรียนถึง สถานีตำรวจท่องเที่ยว 2 กองกำกับการ 1 กองบังคับการ
ตำรวจท่องเที่ยว 1 เลขที่ 154 อาคารเอ สนามศุภชลาศัย แขวงวังใหม่ เขตปทุมวัน จังหวัดกรุงเทพฯ 10330

๓. ทางโทรศัพท์ หมายเลข 0 2214 1977

๔. ทางโทรสาร หมายเลข 0 2214 1977

๕. ทาง E-mail : southbkk.tpd@gmail.com

6. เว็บไซต์ สถานีตำรวจท่องเที่ยว 2 กองกำกับการ 1 กองบังคับการตำรวจท่องเที่ยว 1
https://south-bangkok-tourist-police.com

๗. ทาง Facebook เพจ สถานีตำรวจท่องเที่ยวกรุงเทพใต้ Southern BKK Tourist Police Station

**มาตรการคุ้มครองผู้ร้องเรียน/ผู้แจ้งเบาะแส/พยาน และการรักษาความลับ**

๑. การพิจารณาข้อร้องเรียน ให้กําหนดชั้นความลับและคุ้มครองผู้เกี่ยวข้องตามระเบียบว่าด้วยการรักษา ความลับของทางราชการ พ.ศ. ๒๕๔๔ และการส่งเรื่องให้หน่วยงานพิจารณานั้น ผู้ให้ข้อมูลและผู้ร้องอาจจะได้รับ ความเดือดร้อน เช่น ข้อร้องเรียนกล่าวโทษข้าราชการในเบื้องต้นให้ถือว่า เป็นความลับทางราชการหากเป็นบัตร สนเท่ห์ ให้พิจารณาเฉพาะรายที่ระบุหลักฐาน กรณีแวดล้อมปรากฏชัดแจ้ง ตลอดจนพยานบุคคลแน่นอนเท่านั้น
การแจ้งเบาะแสผู้มีอิทธิพลต้องปกปิดชื่อและที่อยู่ผู้ร้อง หากไม่ปกปิดชื่อที่อยู่ของผู้ร้องจะต้องแจ้งให้หน่วยงานที่ เกี่ยวข้องทราบและให้ความคุ้มครองแก่ผู้ร้องดังนี้ "ให้ผู้บังคับบัญชาใช้ดุลพินิจสั่งการตามสมควรเพื่อคุ้มครองผู้ร้อง พยาน และบุคคลที่ให้ข้อมูล ในการสืบสวนสอบสวน อย่าให้ต้องรับภัยหรือความไม่เป็นธรรม ที่อาจเกิดมาจากการ ร้องเรียน การเป็นพยานหรือการให้ข้อมูลนั้น” กรณีมีการระบุชื่อผู้ถูกกล่าวหาจะต้องคุ้มครองทั้งฝ่ายผู้ร้องและผู้ถูก ร้องเนื่องจากเรื่องยังไม่ได้ผ่านกระบวนการตรวจสอบข้อเท็จจริง และอาจเป็นการกลั่นแกล้งกล่าวหาให้ได้รับความเดือดร้อนและเสียหายได้และกรณีผู้ร้องเรียนระบุในคําร้องขอให้ปกปิดหรือไม่ประสงค์ให้เปิดเผยชื่อผู้ร้องเรียนหน่วยงานต้องไม่เปิดเผยชื่อผู้ร้องให้หน่วยงานผู้ถูกร้องทราบ เนื่องจากผู้ร้องอาจจะได้รับความเดือดร้อนตามเหตุ
แห่งการร้องเรียนนั้นๆ

การแจ้งเบาะแสผู้มีอิทธิพลต้องปกปิดชื่อและที่อยู่ผู้ร้อง หากไม่ปกปิดชื่อที่อยู่ของผู้ร้อง จะต้องให้หน่วยงานที่เกี่ยวข้องทราบและให้ความคุ้มครองแก่ผู้ร้องดังนี้ “ให้ผู้บังคับบัญชาใช้ดุลยพินิจสั่งการตามสมควรเพื่อคุ้มครองผู้ร้อง พยาน และบุคคลที่ให้ข้อมูลในการสืบสวนสอบสวน อย่าให้ต้องรับภัยหรือความไม่เป็นธรรม ที่อาจเกิดมาจากการร้องเรียน การเป็นพยานหรือการให้ข้อมูลนั้น” กรณีมีการระบุชื่อ ผู้ถูกกล่าวหา จะต้องคุ้มครองทั้งฝ่ายผู้ร้อง

- 4 –

และผู้ถูกร้อง เนื่องจากเรื่องนี้ยังไม่ได้ผ่านกระบวนการตรวจสอบข้อเท็จจริง และอาจเป็นการกลั่นแกล้งกล่าวหาให้ได้รับความเดือดร้อนและเสียหายได้ และกรณีผู้ร้องเรียนระบุในคำร้องขอให้ปกปิดหรือไม่ประสงค์ให้เปิดเผยชื่อผู้ร้องเรียน หน่วยงานต้องไม่เปิดเผยชื่อผู้ร้องให้หน่วยงานผู้ร้องทราบ เนื่องจากผู้ร้องอาจจะได้รับความเดือดร้อนตามเหตุแห่งการร้องเรียนนั้น ๆ

๒. เมื่อมีการร้องเรียน ผู้ร้องและพยานจะไม่ถูกดําเนินการใดๆ ที่กระทบต่อหน้าที่การงานหรือการ
ดํารงชีวิต หากจําเป็นต้องมีการดําเนินการใดๆ เช่น การแยกสถานที่ทํางานเพื่อป้องกันมิให้ผู้ร้องพยาน และผู้ถูก กล่าวหาพบปะกัน เป็นต้น ต้องได้รับความยินยอมจากผู้ร้องและพยาน

๓. ข้อร้องขอของผู้เสียหาย ผู้ร้อง หรือพยาน เช่น การขอย้ายสถานที่ทํางาน หรือวิธีการในการป้องกัน
หรือแก้ไขปัญหา ควรได้รับการพิจารณาจากบุคคลหรือหน่วยงานที่รับผิดชอบตามความเหมาะสม

๔. ให้ความคุ้มครองผู้ร้องเรียนไม่ให้ถูกกลั่นแกล้ง

ประกาศ ณ วันที่ 2 มกราคม พ.ศ.๒๕๖8

พันตํารวจโท 

(ขวัญพล เพ็งเดือน)

 สารวัตรใหญ่ สถานีตำรวจท่องเที่ยว 2

 กองกำกับการ 1 กองบังคับการตำรวจท่องเที่ยว 1